**1. Ekipno natjecanje:**

U svakoj kategoriji je 50 zadataka, različite težine.

Zadataka je napretek, a vrijeme je ograničeno na 90 minuta ( iz tehničkih razloga ),

Svi zadaci nose isti broj bodova.

Po mišljenju autora zadataka teži zadaci su jače otisnuti.

Zadaci su koncipirani da je 60 % zadataka predviđeno za učenike starijih razreda.

To znači da je za sedmaše i petaše predviđeno cca 20 zadataka, i lakših I težih.

Želite li promijeniti sastav ekipe to se može učiniti i na samom natjecanju, na licu mjesta, bez prethodne najava.

*Preporuka je da predstavnik bude iz najstarijeg razreda.*

***Zaglavlje zadataka izgleda ovako:***

*“Drugi festival matematike u Lipiku, 23.5.2014. Ekipno natjecanje za učenike sedmih i osmih razreda.*

*Točan odgovor donosi 5 bodova, netočan ili nejasan odgovor 0 bodova, bez odgovora donosi 1 bod.*

*Za netočan ili nejasno označen odgovor na listiću za odgovore dobiva se 0 bodova.*

*Svi papiri na kojima rješavaš moraju se predati, jer bez pisanog traga neće se priznati rješenje.*

*Odgovore označi na listiću za odgovore.*

*Predaju se listić za odgovore i papiri na kojima rješavaš zadatke.*

*Redoslijed rješavanja zadataka nije važan. Džepno računalo ili formule nije dozvoljeno koristiti-*

**Teži zadaci su ovako otisnuti ili je jedan njihov dio jače otisnut.**

Lakši zadaci su ovako otisnuti.”

Obratite pozornost učenicima na specifičan način bodovanje!

**2. Pojedinačno natjecanje**

Vrijeme za rješavanje je 45 minuta.

Popis svih natjecatelja ćemo naknadno objaviti na stranicama škole.

**Ako je učenik prijavljen za ekipno natjecanje oslobođen je plaćanje kotizacije od 20 kuna za ovo natjecanje.**

**Ako ste slučajno već platili za takve učenike kotizaciju dogovorit ćemo se o povratu novca ili slično.**

Za kategoriju “Najbolji rješavatelj računa” je 40 zadataka različite težine.

Prijavljeno je cca 60 učenika za ovo natjecanje.

**Težina zadataka ne mora odgovarati broju zadatka!**

Nema zadataka riječima, nema pretjerano velikih računa, ali ima puno malih računa.

Za kategoriju “Najbolji rješavatelj linearnih jednadžbi” je 46 zadataka različite težine.

Prijavljeno je cca 130 učenika za ovo natjecanje.

**Težina zadataka ne mora odgovarati broju zadatka!**

Nekoliko zadataka je s dvostrukim razlomcima i samo nekoliko s decimalnim brojevima.

Nema zadataka riječima.

**3. Popis prijavljenih ekipa.**

Ako ste primijetili eventualnu grešku na popisu – obavezno javite.

Mentori će dobiti potvrdu po tom popisu pa eventualne prmjene dostavite čim prije.

**4. Broj ekipa je premašio sva naša očekivanja.**

Posljedica je da ćemo učenicima ponuditi sendvič, a ne lagani topli obrok ( kao što je bilo prošle godine ).

**5.** **Parkiranje** autobusa će biti ispred škole, a osobnih automobila na sportskom igralištu iza škole.

Organizator